stanford-oval/wikipedia huggingface dataset:
Spokanet
Kulttuuri

Spokanet kuuluvat niin sanottuun ylätasankojen intiaaneihin, joiden kulttuurissa on vaikutteita tasankointiaanien ja luoteisrannikon intiaanien kulttuureista. Spokanien kieli kuuluu salish-kieliin. Maantieteen mukaan spokanet jakautuivat kolmeen eri ryhmään, ylä-, ala- ja keskiryhmään. Ryhmät jakautivat edelleen eri heimokuntiin ja edelleen eri sukuihin. Eri heimokuntia johtivat päälliköt ja apupäälliköt. Päällikön asema on mahdollisesti ollut alun perin perinnöllinen, mutta päällikköjä on valittu heidän kykyjensä perusteella. Spokaneilla on ajoittain ollut myös koko heimon päällikköjä.
Spokanet asuivat kolmen talvikuukauden ajan kiinteissä kylissä viettäen muun vuoden puolipaimentolaisina. Spokanet rakennuttivat muulle ylätasanon alueelle tyypillisiä puurakennuksia, sekä suurempia rakennuksia yhteisöllisiä tapahtumia vartren. Kesäisin käytettiin väliaikaisia pienempiä rakennuksia ja lopulta spokanet omaksuivat myös tipien rakentamisen. Spokanet metsästivät paikallista riistaa ja myöhemmin myös biisoneja tasankoalueilla. Toinen merkittävä ravinnon lähde olivat lohet, joita savustettiin ja kuivattiin talvikuukausien varalle. Metsästyksen ja kalastuksen ohella harjoitettiin eri kasvien, juurien ja marjojen keräilyä. Miehet kalastivat ja metsästivät, kun taas naiset keräilivät ja valmistivat käsitöitä.
Spokanien ja muiden alueen intiaanien reservaatteja kartalla.
Spokane-intiaani valokuvassa vuoden 1897 paikkeilta.
Dr. Phil

| Dr>  Phil |
| --- | --- |
 Dr. Phil -logo
Tyyli:  Talk show
Kestoaika:  60 min
Pääosissa:  Phil McGraw
Alkuperämaa:  Yhdysvallat
Verkko:   Syndikointi  Nelonen
Esitetty:  16. syyskuuta 2002 – 2023
Jaksoja:  1 671
Aiheesta muualla
Virallinen sivusto
IMDb 
Dr. Phil on vuonna 2023 loppunut yhdysvaltalainen talk show, jota juonsi psykologi Phil McGraw. Ohjelmaa tehtiin 21 tuotantokautta. Ohjelmassa hän vastasi tavallisten ihmisten kysymyksiin, jotka liittyivät yleensä paino- ja ihmissuhdeongelmiin. Aluksi McGraw isännöi Tuesdays with Dr. Phil -iltoja yhdysvaltalaisen talk-show-emännän Oprah Winfreyn ohjelmassa, mutta lopulta hänelle päätettiin perustaa oma ohjelma, jota esitettiin ensi kerran 30. marraskuuta 2002. Ohjelma nauhoitettiin Los Angelesissa.
Sarja alkoi Yhdysvalloissa 16. syyskuuta 2002. Ohjelmaa suunniteltiin esitettävän 12 tuotantokauden ajan vuoteen 2014 asti.lähde? Ohjelman tunnuslauseena on If it's happening now, we're going to deal with it now. Ohjelmassa on vieraillut myös julkkiksia.
Osa sarjan jaksoista on herättänyt laajaa keskustelua. 2. toukokuuta 2005 sarjassa vierailleet Potterin siskokset kertoivat suunnitelmistaan työskennellä aikuisviihdealalla, minkä toinen siskoksista kielsi. Myöhemmin paljastui, että siskokset olivat jo vuodesta 2002 saakka esiintyneet yhdessä lukemattomissa pornoelokuvissa. 12. joulukuuta 2006 esitetyssä jaksossa Dr Phil joutui häätämään vieraansa kesken haastattelun hänen kerrottuaan Bumfightseista videomateriaalilla, joka oli liian järkyttävä näytettäväksi.
Pierre de Ronsard

| Pierre de Ronsard |
| --- | --- |
] Pierre de Ronsard 1600-luvun maalauksessa.]
Henkilötiedot
Syntynyt: 11. syyskuuta 1524
Kuollut: 27. joulukuuta 1585 (61 vuotta)
Kansalaisuus:  Ranska
Ammatti:  runoilija
Kirjailija
Äidinkieli: ranska
Tuotannon kieli: ranska
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Pierre de Ronsard (11. syyskuuta 1524 Possonnièren linna, Vendôme, Ranska – 27. joulukuuta 1585 Saint-Cosmen luostari, Toursin lähellä, Ranska) oli ranskalainen runoilija, joka uudisti maansa runotaidetta. Hän oli ensin diplomaatti mutta siirtyi kuuroutensa vuoksi humanistisen tutkimuksen alalle.
Ura

De Ronsard oli runoiliryhmä Plejadin johtohahmo ja hovirunoilija ja klassisen ranskalaisen kirjallisuussuunnan perustaja. Hänen esikuviaan olivat antiikin ja Italian runoilijat Pindaros, Anakreon, Horatius ja Francesco Petrarca. De Ronsard kirjoitti ensi sijassa rakkaus- ja luonnonlyriikkaa ja julkaisi viisi runokokoelmaa ja useita sonettikokoelmia. Hän pyrki uudistamaan ranskan kieltä mutta meni liiallisuuksiin ottaessaan vaikutteita kreikasta ja latinasta.
Seuraajat arvostelivat de Ronsardia ankarasti, ja hän vaipui unhoon vuoden 1600 jälkeen. Vasta 1800-luvun uusklassismi nosti hänet arvoonsa, ja hänen lyriikkaansa arvostetaan.
Kaarlo Sarkian suomentamat runot "Orapihlajalle" ja "Kassandralle" sisältyvät antologiaan Maailmankirjallisuuden kultainen kirja 4: Ranskan kirjallisuuden kultainen kirja (1934). "Kassandralle" on myös molemmissa Sarkian kokoelmissa Runot (1944/2008). Runon "Kassandralle" on suomentanut myös Aale Tynni.
Kirjallisuutta

Céard, Jean – Ménager, Daniel – Simonin, Michel (toim.): Ronsard: Œuvres complètes I–.  (Bibliothèque de la Pléiade)  Paris:  Gallimard, 1993–.
Simonin, Michel: Pierre de Ronsard.  Fayard, 1990.
Aiheesta muualla

Lisää luettavaa aiheesta Pierre de Ronsard on Wikiaineistossa
Kuvia tai muita tiedostoja aiheesta Pierre de Ronsard Wikimedia Commonsissa
Pinkernell, Gert: Namen, Titel und Daten der französischen Literatur.[vanhentunut linkki] Ein chronologisches Repertorium.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Italia  Israel  Belgia  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  CiNii 
Taiteenala:  MusicBrainz  ULAN 
Henkilöt:  Deutsche Biographie  DDB  Trove 
Muut:  Europeana  RISM  SNAC  IdRef
Batna

| Batna باتنة, Bātina |
| --- | --- |
 Batnan teatteri.
 vaakuna
 Batna
 Koordinaatit: 35°33′13″N, 6°10′38″E 
Valtio:  Algeria
Maakunta:  Batna
Piirikunta:  Batna
Hallinto:  
 – Hallinnon tyyppi:  kunta
Pinta-ala:  
 – Kokonaispinta-ala:  116,41 km²
Väkiluku (2017):  339 200
Infobox OKVirheellinen NIMI-arvo: 
Batna (arab. باتنة‎, Bātina) on kaupunki ja Batnan maakunnan hallinnollinen keskus Algerian koillisosassa. Se sijaitsee Atlasvuoristoon kuuluvilla Aurèsvuorilla 405 kilometriä Algerista kaakkoon. Batnan kunnassa oli arviolta 339 200 asukasta vuonna 2017.
Maantiede ja ilmasto

Batnan kunnan pinta-ala on 116,41 neliökilometriä. Se rajoittuu pohjoisessa Oued El Man ja Serianan, koillisessa Fesdisin, idässä Ouyoun El Assafirin, kaakossa Tazoultin sekä lounaassa ja lännessä Oued Chaaban kuntiin.
Seudulla vallitsee aroilmasto. Tammikuun keskilämpötila on 6 ja heinäkuun 29 astetta. Vuotuinen sademäärä on 300–350 millimetriä.
Historia

Seudun kanta-asukkaat ovat šawiaberbereitä, jotka puhuvat tašawitia ja arabiaa. Ranskalaiset perustivat vuonna 1844 asumattomalle paikalle varuskunnan, joka hallitsi lähellä sijainneiden roomalaisajan siirtokuntien tavoin tärkeää kulkureittien risteystä. Vuonna 1848 perustetulle kaupungille annettiin nimi Nouvelle Lambèse, mutta se sai pian takaisin entisen nimensä Batnan.
Batna oli siirtomaa-aikana hiljainen varuskunta- ja hallintokaupunki. Sen asukasluku alkoi kasvaa Algerian sodan aikana, ja väestönkasvu on jatkunut voimakkaana myös maan itsenäistymisen jälkeen. Batnasta tuli departementin keskus vuonna 1956, ja 1960-luvulla sinne alkoi syntyä teollisuutta. Vuonna 1977 perustettiin yliopistokeskus, josta tuli täysimittainen yliopisto vuonna 1989. Biskran maakunta erotettiin Batnasta vuonna 1984.
Liikenne ja talous

Batnan kautta kulkevat maantiet RN3, RN31 ja RN77 sekä Touggourtiin johtava rautatie. Kaupungin pohjoispuolella sijaitsee Mostepha Ben Boulaidin kansainvälinen lentoasema.
Kaupungissa on mylly-, kaasu-, rakennustarvike-, metalli-, nahka- ja varsinkin tekstiiliteollisuutta. Se on myös tärkeä kaupallinen ja liikennekeskus, jonka vaikutus ulottuu maakunnan rajojen ulkopuolelle.
Kaupunkikuva ja nähtävyydet

Kaupungin ruutukaavaan rakennettu matala keskusta edustaa tyypillistä siirtomaa-ajan arkkitehtuuria. Sitä ympäröivät laajat kerrostalo- ja esikaupunkialueet. Teollisuusalue sijaitsee rautatien toisella puolella. Vuorten ympäröimän laakson vadit on kanavoitu tulvien välttämiseksi. Juomavettä saadaan 20 kilometrin päästä El Mahderin tasangon porakaivoista.
Seudun nähtävyyksiä ovat Numidian kuninkaiden mausoleumi Medracen sekä Lambaesiksen ja Timgadin roomalaiskaupunkien rauniot. Batnassa on useita hotelleja.
Aiheesta muualla

Kuvia tai muita tiedostoja aiheesta Batna Wikimedia Commonsissa
Videopelivuosi 2022

Videopelivuosi 2022 käsittelee vuoden 2022 aikana julkaistuja videopelejä ja videopelimaailman merkittäviä tapahtumia.
Tapahtumia

21.–25. maaliskuuta – Game Developers Conference
4.–7. elokuuta – Assembly Summer 2022 järjestettiin Helsingissä.
15.–18. syyskuuta – Tokyo Game Show
Tapahtumia > Peruttuja tapahtumia

Electronic Entertainment Expo on peruttu vuodelta 2022 sekä paikallisena että digitaalisena etätapahtumana.
Laitteistojulkaisuja

Steam Deck
Playdate
Videopelijulkaisuja > Tammikuu

20. tammikuuta – Tom Clancy's Rainbow Six Extraction
Videopelijulkaisuja > Helmikuu

4. helmikuuta – Dying Light 2
11. helmikuuta – Lost Ark
17. helmikuuta – Total War: Warhammer III
18. helmikuuta – Horizon Forbidden West
25. helmikuuta – Elden Ring
Videopelijulkaisuja > Maaliskuu

1. maaliskuuta – Shadow Warrior 3
3. maaliskuuta – Babylon's Fall
4. maaliskuuta – Gran Turismo 7
4. maaliskuuta – Triangle Strategy
18. maaliskuuta – Stranger of Paradise: Final Fantasy Origin
Videopelijulkaisuja > Huhtikuu

27. huhtikuuta – Vampire: The Masquerade - Bloodhunt
Videopelijulkaisuja > Toukokuu

6. toukokuuta – Poppy Playtime - Chapter 2.
26. toukokuuta – Sniper Elite 5
Videopelijulkaisuja > Heinäkuu

28. heinäkuuta – Digimon Survive
Videopelijulkaisuja > Elokuu

23. elokuuta – Saints Row
25. elokuuta – Soul Hackers 2
Videopelijulkaisuja > Syyskuu

8. syyskuuta – Steelrising
15. syyskuuta – Trinity TriggerJP
19. syyskuuta – Return to Monkey Island
22. syyskuuta – DioField Chronicle
29. syyskuuta – Valkyrie Elysium
Videopelijulkaisuja > Lokakuu

25. lokakuuta – Gotham Knights
27. lokakuuta – Star Ocean: The Divine Force
28. lokakuuta – Bayonetta 3
Videopelijulkaisuja > Marraskuu

9. marraskuuta – God of War: Ragnarök
11. marraskuuta – Tactics Ogre: Reborn
15. marraskuuta – Bendy and the Dark Revival
Videopelijulkaisuja > Joulukuu

1. joulukuuta – Samurai Maiden
2. joulukuuta – Marvel's Midnight Suns
12. joulukuuta – Project: Playtime
Etana Editions

Etana Editions on suomalainen vuonna 2014 perustettu kustantamo, joka on erikoistunut laadukkaisiin lasten kuvakirjoihin. Sen perustivat Jenni Erkintalo ja Réka Király.
Kustantamo sai Onnimanni-palkinnon vuonna 2018 ja lastenkulttuurin valtionpalkinnon vuonna 2020.
Aiheesta muualla

Etana Editions
Brigitte Becue

Brigitte Becue (s. 18. syyskuuta 1972 Oostende) on belgialainen uimari, joka osallistui uransa aikana neljiin olympialaisiin, alkaen vuodesta 1988. Hänen paras sijoituksensa olympialaisissa oli seitsemäs sija 200 metrin rintauinnissa vuonna 1996. Becue saavutti uransa aikana yhden MM-pronssin (vuonna 1994) sekä yhdeksän mitalia pitkän radan EM-kilpailuissa ja kolme mitalia lyhyen radan EM-kilpailuissa. Pitkän radan Euroopan-mestaruuden Becue voitti 200 metrin rintauinnissa Sheffieldissä 1993 sekä 100 metrin ja 200 metrin rintauinnissa Wienissä 1995. Lyhyen radan Euroopan-mestaruuden hän voitti 100 metrin rintauinnissa Sheffieldissä 1998 ja Lissabonissa 1999
David Bedford (säveltäjä)

David Vickerman Bedford (4. elokuuta 1937 – 1. lokakuuta 2011) oli brittiläinen säveltäjä.
Bedford opiskeli Lennox Berkeleyn ja Luigi Nonon johdolla sekä elektronisen musiikin studiossa Milanossa. Bedford sävelsi teoksia orkestereille, erilaisille soitinyhtyeille, lauluäänille ja soittimille. Lisäksi hän teki lauluja sekä kuoro- ja pianoteoksia. Hän sävelsi myös helposti soitettavaa pedagogista musiikkia sekä toimi opettajana.
Myöhemmin urallaan hän lähestyi popmusiikkia ja teki paljon yhteistyötä useiden popyhtyeiden kanssa.
Farzad Bazoft

| Farzad Bazoft> Henkilötiedot |
| --- | --- |
Syntynyt: 22. toukokuuta 1958 Iran
Kuollut: 15. maaliskuuta 1990 Irak
Ammatti:  journalisti
Farzad Bazoft (22. toukokuuta 1958 – 15. maaliskuuta 1990) oli Iranissa syntynyt brittiläinen journalisti. Bazoft työskenteli itsenäisenä toimittajana The Observer-lehdelle ja kirjoitti etenkin Lähi-idän alueen asioista. Vuonna 1989 hänet pidätettiin Irakissa, jossa Saddam Husseinin hallinnon näytösoikeudenkäynti tuomitsi hänet kuolemaan vakoilusta Israelin hyväksi syytettynä. Bazoft teloitettiin vuonna 1990. Tuomio tuomittiin kansainvälisesti.
Elämäkerta

Farzad Bazoft syntyi Iranissa 22. toukokuuta 1958. Hän opiskeli kotimaassaan ja muutti Yhdistyneeseen kuningaskuntaan vuonna 1975. Hänen tarkoituksenaan oli opiskella loppuun Britanniassa, mutta hän jäi maahan Iranin vallankumouksen jälkeen vuonna 1979. Hänestä ei kuitenkaan tullut Britannian kansalaista. Britanniassa Bazoft työllistyi itsenäisenä toimittajana The Observer-lehdelle. Hän kirjoitti myös esimerkiksi BBC World Servicelle. Hänen esikuviaan olivat kuuluisat journalistit, kuten Watergate-skandaalin paljastaneet Bob Woodward ja Carl Bernstein. Bazoft kirjoitti erityisesti Lähi-idän alueesta. Vuonna 1989 Bazoft sai yhdessä lukuisten muiden ulkomaalaisten toimittajien tapaan kutsun Irakin Saddam Husseinin johtamalta hallinnolta saapua Irakiin kirjoittamaan Irakin jälleenrakennustöistä Iranin vastaisen sodan jälkeen.
19. syyskuuta 1989 ja hieman ennen Bazoftin saapumista Irakiin irakilaisella asetehtaalla Bagdadin eteläpouolella tapahtui suuri räjähdys. Tehdas osoittautui sittemmin salaiseksi ohjustehtaaksi, jota Husseinin hallinto käytti rakennuttamaan keskipitkän kantaman ballistisia ohjuksia. Räjähdyksessä oli ilmeisesti kuollut myös joukko egyptiläisiä neuvonantajia. Irakissa Husseinin hallinto yritti peitellä tietoja tapahtumasta. Bazoft sai kuitenkin tietää räjähdyksestä ja Irakiin saavuttuaan hän pyrki selvittämään tapahtumien taustoja.
Bazoft kertoi irakilaisille aikomuksestaan kirjoittaa tehtaan räjähdyksestä. Ilmeisesti hän sai myös ainakin aluksi myös luvan matkustaa räjähdyspaikalle. Räjähtäneellä tehtaalla Bazoft otti lukuisia valokuvia ja haastatteli tehtaan työntekijöitä. Vierailtuaan tehtaalla Bazoft palasi Bagdadiin, josta hänen oli tarkoitus nousta lentokoneeseen Lontooseen. Bagdadissa hän oli kertonut löydöistään muille ulkomaalaisille toimittajille, jotka kehottivat häntä poistumaan maasta mahdollisimman nopeasti. Ennen lentokoneeseen nousua Bazoft ja hänen kuljettajanaan ollut brittiläinen sairaanhoitaja Daphne Paris pidätettiin. Paria syytettiin vakoilusta Israelin hyväksi ja heidät teljettiin pahamaineiseen Abu Ghraibin vankilaan.
Maailmalla uutinen pidätyksestä herätti laajaa tyrmistystä. Britannia vaati parin välitöntä palauttamista. Kumpikin syytetyistä kiisti syyllisyytensä. Kuitenkin 1. marraskuuta 1989 Bazoft marssitettiin irakilaisten televisiokameroiden eteen tunnustamaan toimintansa israelilaisena vakoojana. On pidetty todennäköisenä, että tunnustus saatiin kiduttamalla tai kidutuksella uhkaamalla. Parin oikeudenkäynti alkoi 10. maaliskuuta ja se kesti vain yhden päivän. Tämä siitäkin huolimatta, että Saddam Hussein oli väittänyt aikaisemmin Ison-Britannian pääministeri Margaret Thatcherille parin saavan ”rehellisen” oikeudenkäynnin. Suljettu oikeudenkäynti totesi parin syylliseksi. Parish tuomittiin 15 vuoden vankeusrangaistukseen ja Bazoft sai kuolemantuomion.
Kuolema

Bazoft ei saanut valitusoikeutta. Britannian Bagdadin pääkonsuli Robin Kealy kutsuttiin Abu Ghraibille tuntia ennen teloitusta ja hän joutui tiedottamaan asiasta myös vangille, joka ei ollut saanut uutista tuomiostaan. Bazoftin viimeiset sanat olivat ”I was just a journalist going after a scoop”. Hänet teloitettiin hirttämällä 15. maaliskuuta 1990. Tuomio tuomittiin kansainvälisesti. Britannia kutsui maansa lähettilään takaisin Irakista. Parish vapautettiin 16. heinäkuuta 1990 Sambian presidentti Kenneth Kaundan vedottua hänen puolestaan. Tuomio liitettiin ulkomailla julkisessa mielikuvassa Saddamin hallinnon julmuuksiin. Kuva vahvistui Irakin hyökättyä Kuwaitiin myöhemmin samana vuonna.
Vuoden 2003 Irakin sodan aikaisen Irakin miehityksen jälkeen The Observer haastatteli Bazoftin pidättänyttä eversti Kadhim Askaria, joka tuolloin tunnusti Bazoftin ollut syytön. Askarin mukaan hän olisi kuitenkin itse ollut voimaton puuttumaan asioihin Bazoftin puolesta, koska hän olisi itse joutunut Saddamin vainoamaksi. Askari sanoi Bazoftia myös pahoinpidellyn useampaan otteeseen hänen kuulustelujensa aikana. Sittemmin Yhdysvaltojen julkaisemien salaisten nauhoitteiden mukaan Saddam Hussein oli henkilökohtaisesti määrännyt Bazoftin teloituksen rangaistakseen Margaret Thatcherin hallintoa.
Kimberly Beck

Kimberly Beck (s. 9. tammikuuta 1956 Glendale, Kalifornia) on yhdysvaltalainen näyttelijä.
Beck esiintyi jo lapsena elokuvissa Valtiollinen poliisi iskee (The FBI Story, 1959) ja Marnie – vaarallisella tiellä (1964). Aikuisena hän on näytellyt muun muassa filmeissä Roller Boogie (1979), Friday the 13th Part 4: The Final Chapter (1984) ja Suuri sininen (Le Grand Bleu, 1988). Hänellä oli rooli myös 1980-luvun televisiosarjassa Dynastia.
Aiheesta muualla

Kimberly Beck Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Yhdysvallat 
Muut:  SNAC
Luigi Beccali

| Mitalit | Mitalit | Mitalit |  |
| --- | --- | --- | --- |
|  Luigi Beccali |  Luigi Beccali |  Luigi Beccali |  |
Maa:   Italia
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1932 | 1 500 m |  |
|  Pronssia | Berliini 1936 | 1 500 m |  |
| EM-kilpailut  | EM-kilpailut  | EM-kilpailut  |  |
|  Kultaa | Torino 1934 | 1 500 m |  |
|  Pronssia | Pariisi 1938 | 1 500 m |  |
Luigi Beccali (19. marraskuuta 1907 Milano, Italia – 29. elokuuta 1990 Daytona Beach, Florida, Yhdysvallat) oli italialainen keskimatkojen juoksija ja 1 500 metrin olympiavoittaja 1932 Los Angelesissa.
Nuorena Luigi Beccali harrasti sekä pyöräilyä että yleisurheilua valiten lajikseen jälkimmäisen tavattuaan valmentaja Dino Nain. Beccali osallistui 20-vuotiaana Amsterdamin olympialaisiin 1 500 metrillä karsiutuen alkuerissä.
Neljä vuotta myöhemmin Los Angelesissa Beccali voitti olympiakultaa hämmästyttävällä kirillä, viimeisiin 300 metriin kului aikaa vain 41 sekuntia. Hän oli tiettävästi ensimmäinen olympiavoittaja, joka teki fasistitervehdyksen palkintokorokkeella.
Vuoden 1933 syksyllä Beccali oli uransa parhaassa kunnossa. Aluksi hän sivusi Torinossa Jules Ladoumèguen maailmanennätystä ajalla 3.49,2 ja kahdeksan päivää myöhemmin otti sen omiin nimiinsä juostuaan Milanossa 3.49,0. Hän juoksi myös nykyään kilpailuohjelmasta kokonaan poistuneen ja silloinkin harvoin juostun 1 000 jaardin epävirallisen maailmanennätyksen 2.10,0.
Ensimmäisissä yleisurheilun EM-kisoissa 1934 Beccali voitti 1 500 metriä ajalla 3.54,6. Berliinin olympialaisissa mestaruuden puolustaja jäi kolmanneksi. Samoin kävi EM-kisoissa 1938.
Beccali muutti Yhdysvaltoihin vuonna 1937 parempien työmahdollisuuksien takia.
Henkilökohtaiset ennätykset

800 m 1.50,6
1 500 m 3.49,0
maili 4.09,0 (sisäradalla)
Beacon-luokka

| Beacon-luokka |
| --- | --- |


Tekniset tiedot
Uppouma:  576 t (suunniteltu) 603 t (todellinen)
Pituus:  47,24 m
Leveys:  7,62 m
Syväys:  2,44-2,90 m
Koneteho:  465-696 ihp
Nopeus:  9-10,5 solmua
Miehistöä:  80
Aseistus
Meritorjunta:  1 × MLR 7" -tykki 1 × MLR 64 naulan 56 cwt -tykki 2 × BL 20 naulan -tykkiä 2 × konekivääriä
Beacon-luokka oli Britannian kuninkaallisen laivaston potkurilla varustettu tykkiveneluokka, johon kuului kahdeksantoista nelitykkistä alusta. Luokan alukset valmistettiin 1860-luvun lopulla.
Suunnittelu ja valmistus

Luokan suunnitteli laivaston pääsuunnittelija Edward Reed korvaamaan Krimin sotaan valmistettuja tykkiveneitä, jotka tuoreesta puusta valmistettuina olivat alkaneet lahoamaan koneiden ollessa kuitenkin käyttökelpoisia. Romutettavien alusten koneet pelastettiin ennen romuttamista, ja ne siirrettiin Beacon-luokan aluksiin, jotka saivat siten voimanlähteikseen kaksi kaksisylinteristä pitkittäin asennettua höyrykonetta.
Luokan alusten rungot valmistettiin rautarungolle, joka päällystettiin teakilla ja kuparilla. Tämä aiheutti puheet komposiittialuksista.
Alusten aseistukseksi suunniteltiin kahta 64 naulan 56 cwt MLR -tykkiä ja kahta 20 naulan BL -tykkiä, mutta niihin asennettiin yksi seitsemän tuuman MLR -tykki, yksi 64 naulan 56 cwt MLR -tykki, kaksi 20 naulan BL-tykkiä sekä kaksi konekivääriä.
Alukset

| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| HMS Beacon | Chathamin telakka | - | 17. elokuuta 1867 | syyskuu 1869 | myyty joulukuussa 1888 |
| HMS Avon | Portsmouthin telakka | - | 2. lokakuuta 1867 | marraskuu 1869 | romutettu 1890 |
| HMS Gnat | Pembroken telakka | - | 26. marraskuuta 1867 | - | haaksirikkoutunut 15. marraskuuta 1868 |
| HMS Cracker | Portsmouth | - | 27.11.1867 | - | romutettu 1889 |
| HMS Dwarf | Woolwichin telakka | - | 28. marraskuuta 1867 | - | romutettu huhtikuussa 1886 |
| HMS Flirt | Devonportin telakka | huhtikuu 1867 | 20. joulukuuta 1867 | joulukuu 1869 | myyty marraskuussa 1888 |
| HMS Fly | Devonport | huhtikuu 1867 | 20. joulukuuta 1867 | elokuu 1869 | myyty marraskuussa 1887 |
| HMS Elk | Portsmouth | - | 10. tammikuuta 1868 | - | Rannikkovartiostolle 1887 hinaajaksi 1890 myyty 1905 |
| HMS Boxer | Deptfordin telakka | - | 25. tammikuuta 1868 | - | myyty kesäkuussa 1887 |
| HMS Thistle | Deptford | - | 25. tammikuuta 1868 | - | myyty marraskuussa 1888 |
| HMS Hornet | Pearse, Lockwood and Company, Stockton-on-Tees | - | 10. maaliskuuta 1868 | - | myyty 1889 |
| HMS Rocket | London Engineering Company, Poplar | - | 8. huhtikuuta 1868 | - | myyty joulukuussa 1888 |
| HMS Lynx | Harland and Wolff, Belfast | - | 25. huhtikuuta 1868 | 12. kesäkuuta 1868 | myyty joulukuussa 1888 |
| HMS Teazer | Laird Brothers, Birkenhead | - | 28. huhtikuuta 1868 | - | romutettu joulukuussa 1887 |
| HMS Midge | Randolph and Elder, Govan | - | 21. toukokuuta 1868 | - | myyty 15. maaliskuuta 1907 |
| HMS Pert | Reid and Company, Port Glasgow | - | 22. kesäkuuta 1868 | - | myyty joulukuussa 1888 |
| HMS Hart | J. & G. Thomson, Glasgow | - | 20. elokuuta 1868 | - | myyty joulukuussa 1888 |
| HMS Growler | James Lawrie, Glasgow | - | 1. joulukuuta 1868 | kesäkuu 1869 | myyty marraskuussa 1887 |
Käämitykki

Monivaiheisen käämitykin toimintaperiaate. Vihreällä korostetuissa käämeissä kulkee sähkövirta.
Käämitykki (engl. coilgun) on sähkömagnetismiin perustuva laite, jolla voidaan ampua pieniä metalliesineitä sähkövirran avulla. Se koostuu piipusta, sen ympärille kierretystä käämistä, virtalähteestä ja kytkimestä.
Virtalähteenä käytetään tavallisesti rinnan kytkettyjä kondensaattoreita, joiden nimellisjännite on muutama sata volttia.
Kun käämiin johdetaan sähkövirta, se saa aikaan magneettikentän, joka vetää ferromagneettista ammusta puoleensa. Kun ammus on käämin kohdalla, käämissä kulkeva virta katkaistaan ja ammus jatkaa matkааnsа saavuttamallaan nopeudella.
Monivaiheisessa käämitykissä ammus kulkee useamman käämin läpi, ja jokainen käämi lisää ammuksen nopeutta. Haasteena on kuitenkin ajoittaa virran päälle ja pois kytkeminen riittävän tarkasti.
Käämitykissä ei ammusta lukuun ottamatta tarvita liikkuvia osia. Hyötysuhde on hyvin pieni, 1% luokkaa. lähde? Lisäksi tehoa rajoittaa käämilangan resistanssi.
Käämitykki eroaa toisesta sähkömagneettisesta aseesta, raidetykistä, siten, että käämitykissä ammuksen läpi ei kulje sähkövirtaa eikä ammus myöskään kosketa jännitteellisiä osia.
Cyril Beeson

Cyril Frederick Cherrington Beeson (1889–1975) oli brittiläinen entomologi ja naturalisti, joka työskenteli Intiassa ja kirjoitti lukuisia tutkielmia hyönteisistä. Palattuaan Britanniaan Beeson ryhtyi työskentelemään horologian parissa.
Beeson oli Arabian Lawrencena tunnetun T. E. Lawrencen lapsuudenystävä, jonka kanssa tämä teki pyörämatkoja Englannissa ja Pohjois-Ranskassa.
Käännös suomeksi